
Чеда Божии
Бразда, 4
11 Март
Често се питаш защо някои души, имали щастието да познават истинския Исус още от деца, толкова се колебаят да отговорят с най-доброто, което притежават: живота, семейството, благородните стремежи.

Ти пък именно защото си получил всичко "изведнъж", трябва да изразиш своята благодарност към Христос така, както би направил един слепец, прогледнал неочаквано, докато на зрящите дори на ум не им идва да благодарят, за това, че виждат.

Но… това не е достатъчно. Длъжен си всеки ден да помагаш на околните да благодарят за своето положение на чеда Божии. В противен случай не ми казвай, че си признателен.

